מת'יו מקפדיין

מת'יו מקפדיין (באנגלית: Matthew Macfadyen; נולד ב-17 באוקטובר 1974) הוא שחקן בריטי הידוע בתפקידו כטום קווין בסדרת הדרמה "ספוקס" של BBC וכן בתפקיד פיצוויליאם דארסי בסרט הקולנוע משנת 2005 "גאווה ודעה קדומה". זוכה פרס אמי ופרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה על משחקו בסדרה "יורשים".

ביוגרפיה
מת'יו מקפדיין נולד בנורפוק שבאנגליה. בין השנים 1992 עד 1995 למד ב"אקדמיה המלכותית לאמנות הדרמה", ובמהרה הפך לשחקן מוכר על הבמות בבריטניה. בין תפקידיו הבולטים בתיאטרון ניתן למנות את אנטוניו במחזה "הדוכסית ממאלפי", צ'ארלס סורפייס ב"בית ספר לרכילות", ובנדיק ב"מהומה רבה על לא דבר". תפקידו כבנדיק היה זכור במיוחד, אותו גילם בדמות קצין-מוקיון. ב-2005 זכה לשבחים על תפקידו כנסיך האל במחזות "הנרי הרביעי" חלק ראשון ושני, שעלו בתיאטרון המלכותי הלאומי בכיכובו של מייקל גמבון.

תפקידו החשוב הראשון בטלוויזיה היה ב-1998 בסרט "אנקת גבהים", עיבוד טלוויזיוני לספרה של אמילי ברונטה "אנקת גבהים", בו שיחק בתפקיד הרטון הרנשאו. תפקידים נוספים בדרמות טלוויזיוניות היו בהפקות של ה-BBC, ב-1999 ב-"Warriors" וב-2001 הופיע ב"העולם על פי מלמוט", סדרה על פי רומן של אנתוני טרולופ. עוד ב-2001 כיכב בדרמה "קרובים רחוקים מאוד" שכתב וביים סטיבן פוליאקוף.
ב-2002 נבחר לככב בסדרה "ספוקס", שזכתה לפופולריות רבה ולשבחי הביקורת. הוא המשיך לשחק בסדרה בעונה השנייה ב-2003 ועזב את הסדרה בפרק השני של העונה השלישית.

מקפדיין הופיע בסרטי קולנוע אחדים, בהם "אניגמה" מ-2001, "מייבי בייבי" שביים בן אלטון ו"סודות וצללים" של בראד מקגאן. הופעתו החשובה ביותר בקולנוע הייתה ב-2005 בתפקיד מר דארסי בסרט הקולנוע "גאווה ודעה קדומה", לצדה של קירה נייטלי.

ב-2003 החל במערכת יחסים עם קילי הוז, שותפתו לסדרה "ספוקס". הם נישאו ב-8 באוקטובר 2004. בדצמבר אותה שנה נולדה בתם הבכורה, מגי, ובספטמבר 2006 נולד בנם ראלף.

מקפדיין כיכב בסרט "למות מלוויה" של פרנק אוז, ובסרט "פיגוע התאבדות", המבוסס על הרומן של כריס קלייב, לצד מישל וויליאמס ויואן מקגרגור. הוא הופיע גם בסרטו של רון הווארד "פרוסט/ניקסון", בו גילם את ג'ון בירט.

בשנת 2008, הוא גילם את ארתור קלנם בעיבוד ה-BBC ל"דוריט הקטנה" של צ'ארלס דיקנס.

ב-2009 הופיע לצד השחקנית הלנה בונהם קרטר בסרט "Enid", המבוסס על חייה של איניד בלייטון, בתור יו פולוק, המוציא לאור ובעלה הראשון של בלייטון.

ב-2010 הוא גילם את השריף מנוטינגהאם בסרט "רובין הוד". הוא כיכב בתור פיליפ פריור בסדרת הטלוויזיה "עמודי תבל", וגילם את לוגן מאונטסטוארט בסרט "Any Human Heart". ביוני 2010 זכה מקפדיין בפרס באפט"א לטלוויזיה לשחקן המשנה הטוב ביותר על עבודתו ב"צדק פלילי".

ב-2011, מקפדיין עשה הופעת קמע בתוכנית "ספוקס", וב-2012 הוא גילם את אובלונסקי בסרטו של ג'ו רייט, "אנה קארנינה". בדצמבר 2012 הוא החל לגלם את אדמונד ריד ב"רחוב ריפר".

בשנים 2013–2014 גילם את ג'יבס בהפקה של "Jeeves and Wooster in Perfect Nonsense" בווסט אנד בלונדון. המחזה זכה בפרס אוליבייה לשנת 2014 לקומדיה החדשה הטובה ביותר.

בשנת 2015 אמזון פריים קנתה את "רחוב ריפר", ולאחר ביקורות טובות, הסדרה חודשה לעונות רביעית וחמישית. באותה השנה, הייתה לו הופעת אורח בפרק הפיילוט של "הממלכה האחרונה".

בשנים 2018 ועד 2023 כיכב בתור טום וואמבסגאנס בסדרה של HBO "יורשים", עליה קיבל שתי מועמדויות לפרס אמי לבידור בפריים טיים, ובשנת 2022 זכה בפרס אמי לבידור בפריים טיים לשחקן המשנה הטוב ביותר בסדרת דרמה. בשנת 2023 זכה בפרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה

בשנת 2024 שיחק בסרט דדפול & וולברין.

פילמוגרפיה
קולנוע
 שנה שם שם באנגלית תפקיד הערות 2000 מייבי בייבי Maybe Baby נייג'ל 2001 אניגמה Enigma לוטננט קייב 2003 שבועת השחקנים The Reckoning King's Justice 2004 סודות וצללים In My Father's Den פול פריור 2005 גאווה ודעה קדומה Pride & Prejudice פיצוויליאם דארסי 2006 Middletown גבריאל האנטר 2007 Grindhouse בחלק "Don't" למות מלוויה Death at a Funeral דניאל האוולס 2008פיגוע התאבדות Incendiary טרנס בוצ'ר פרוסט/ניקסון Frost/Nixon ג'ון בירט 2010  רובין הוד Robin Hood השריף מנוטינגהאם 2011 שלושת המוסקטרים The Three Musketeers אתוס 2012 אנה קארנינה Anna Karenina אובלונסקי 2014 Lost in Karastan אמיל פורסטר 2018 מפצח האגוזים וארבע הממלכות The Nutcracker and the Four Realms מר סטאלבאום 2019 המלחמה על הכוח The Current War ג'יי. פי. מורגן 2020עוזרת אישית The Assistant ווילקוק 2022 האיש שלא היה Operation Mincemeat צ'ארלס קולמונדלי 2024 דדפול & וולברין Deadpool & Wolverine פרדוקס  2025הולנד (אנ') Holland פרד ונדרגרוט

טלוויזיה
 שנה שם שם באנגלית תפקיד הערות 1997 Holding the Baby מרקוס 1998 אנקת גבהים Wuthering Heights הרטון ארנשו 1999 Warriors אלן ג'יימס 2000 חדרי מסתורין Murder Rooms: The Dark Beginnings of Sherlock Holmes בריאן וולר 2001 קרובים רחוקים מאוד Perfect Strangers דניאל סיימון מאת סטיבן פוליאקוף 2001 העולם על פי מלמוט The Way We Live Now סר פליקס קרבורי מיני-סדרה 2002 The Project פול טיבנהאם 2002–2004 ספוקס Spooks טום קווין 2007 Mr Bean's Wedding דניאל החתן מערכון ב"קומיק ריליף" 2007 Secret Life צ'ארלי ווב 2008 אפר לאפר Ashes to Ashes גיל הוליס 2008 דוריט הקטנה Little Dorrit ארתור קלנאם מיני-סדרה 2008 מיס מארפל Agatha Christie's Marple A Pocket Full of Rye המפקח ניל סרט טלוויזיה 2009 אניד Enid יו פולוק 2009 צדק פלילי Criminal Justice II ג'ו מילר עונה שנייה 2010 עמודי תבל The Pillars of the Earth ראש המנזר פיליפ 2010 Any Human Heart לוגן מונסטיוארט 2011 Spooks בפרק האחרון של הסדרה 2012–2016 רחוב ריפר Ripper Street מפקח בילוש אדמונד ריד 2013 Ambassadors נסיך האופל 2015 The Enfield Haunting גאי פלייפייר 2015 הממלכה האחרונה The Last Kingdom הלורד אוטרד 2017 אחוזת הווארד Howards End הנרי וילקוקס מיני-סדרה2018–2023יורשיםSuccessionטום 2020 השעשועון Quiz מייג'ור צ'ארלס אינגרם מיני-סדרה 2025 מוות ממכת ברק (אנ') Death by Lightning צ'ארלס גיטו4 פרקים

פרסים ומועמדויות
שנהפרסקטגוריהפרויקטתוצאהמקור2005פרס הקולנוע הבריטי העצמאיהשחקן הטוב ביותרסודות וצללים2008פרס באפט"א לטלוויזיההשחקן הטוב ביותרSecret Lifeפרס גילדת שחקני המסךצוות השחקנים הטוב ביותר בסרט קולנועפרוסט/ניקסון2010פרס באפט"א לטלוויזיהשחקן המשנה הטוב ביותרצדק פלילי2018פרס בחירת מבקרי הטלוויזיהשחקן המשנה הטוב ביותר בסדרת דרמהיורשים2020פרס אמי לבידור בפריים טייםשחקן המשנה הטוב ביותר בסדרת דרמה2021פרס בחירת מבקרי הטלוויזיהשחקן המשנה הטוב ביותר בסדרת דרמהפרס גילדת שחקני המסךאנסמבל הטוב ביותר בסדרת דרמה2022פרס באפט"א לטלוויזיהשחקן המשנה הטוב ביותרפרס אמי לבידור בפריים טייםשחקן המשנה הטוב ביותר בסדרת דרמה2023פרס בחירת מבקרי הטלוויזיהשחקן המשנה הטוב ביותר בסדרת דרמהפרס גילדת שחקני המסךהשחקן הטוב ביותר בסדרת דרמהפרס גילדת שחקני המסךאנסמבל הטוב ביותר בסדרת דרמה2024פרס באפט"א לטלוויזיהשחקן המשנה הטוב ביותרפרס גלובוס הזהבהמשנה הטוב ביותר – סדרה, מיני-סדרה או סרט טלוויזיהפרס אמי לבידור בפריים טייםשחקן המשנה הטוב ביותר בסדרת דרמה

קישורים חיצוניים

 על מתיו מקפדיין באתר ה-BBC


הערות שוליים

קטגוריה:שחקני קולנוע וטלוויזיה אנגלים
קטגוריה:ספוקס
קטגוריה:בוגרי האקדמיה המלכותית לאמנות הדרמה
קטגוריה:זוכי אמי בפריים טיים: שחקן משנה בדרמה
קטגוריה:זוכי פרס גלובוס הזהב
קטגוריה:זוכי פרס גלובוס הזהב - שחקנים
קטגוריה:בריטים שנולדו ב-1974